## **ΠΑΡΑΡΤΗΜΑ IV – Σχέδιο συμφωνητικού**

|  |
| --- |
| **ΣΥΣΤΗΜΙΚΟΣ ΑΡΙΘΜΟΣ Ε.Σ.Η.ΔΗ.Σ.:**  377741 |
| **Α/Α ΔΙΑΚΗΡΥΞΗΣ:**  25/10369 |
| **Α.Δ.Α.Μ.:** [**25PROC017205787**](https://cerpp.eprocurement.gov.gr/upgkimdis/protected/home.xhtml;jsessionid=N0H5n8wWX9zj1V-RC9yjD-5yR7Ub0Rra7gybcqeQnMzQo_QZNfgL!-1948696542?cid=1) |
| **CPV:** 15800000-6 |

**ΣΥΜΒΑΣΗ ΠΡΟΜΗΘΕΙΑΣ ΕΙΔΩΝ ΔΙΑΤΡΟΦΗΣ**

Στην Αθήνα σήμερα (Ημερομηνία) στα γραφεία της The Home Project η οποία εδρεύει στην οδό Ιπποκράτους 9, Αθήνα ΤΚ 106 79

οι παρακάτω συμβαλλόμενοι:

1. THE HOME PROJECT ΑΜΚΕ, που εδρεύει στην Ιπποκράτους 9, Αθήνα με ΤΚ 106 79 και με Αριθμό Φορολογικού Μητρώου (Α.Φ.Μ.) 997170104 νομίμως εκπροσωπούμενη από την Κουβελάκη Σοφία του Γεωργίου, κατόχου αστυνομικού δελτίου ταυτότητας με αριθμό ΑΒ 281544/29-8-2006 (στο εξής η «Μη Αναθέτουσα Αρχή»)

2. η εταιρεία [Επωνυμία εταιρίας], με ΑΦΜ [ΑΦΜ εταιρίας], Δ.Ο.Υ. [Αναφορά στη ΔΟΥ που υπάγεται η εταιρία], η οποία εδρεύει στην οδό [Διεύθυνση εταιρίας, ΤΚ, περιοχή], με τηλέφωνο επικοινωνίας: +30 [Τηλέφωνο επικοινωνίας της εταιρίας], email επικοινωνίας: [email επικοινωνίας εταιρίας] και εκπροσωπείται νόμιμα από [Ονοματεπώνυμο εκπροσώπου εταιρίας], με αριθμό ταυτότητας [Αριθμός ταυτότητας εκπροσώπου εταιρείας], η οποία εφεξής θα αναφέρεται στην παρούσα σύμβαση για χάριν συντομίας ως «προμηθευτής»,

Έχοντας υπόψη:

1. Την υπ’αριθμ 25/10356 έγκριση με την εφαρμογή της Ανοικτής Διαδικασίας με προετοιμασία Διακήρυξης και σχετικών εντύπων με ανάρτηση τους στην ιστοσελίδα του Οργανισμού μας στο τμήμα Προμήθειες bit.ly/3QGYNOR και στην διαδικτυακή πύλη του Ε.Σ.Η.Δ.Η.Σ [www.promitheus.gov.gr](http://www.promitheus.gov.gr).

(ΑΔΑΜ 25REQ017168679 )

2. Τις υπ’αριθμ 25/10369 Διακήρυξη Προμήθειας Προϊόντων Διατροφής με ΑΔΑΜ: [25PROC017205787](https://cerpp.eprocurement.gov.gr/upgkimdis/protected/home.xhtml;jsessionid=N0H5n8wWX9zj1V-RC9yjD-5yR7Ub0Rra7gybcqeQnMzQo_QZNfgL!-1948696542?cid=1)

3. Την υπ΄ αριθμ xx/xxxx απόφαση της Μη Αναθέτουσας Αρχής, για την ανάθεση στον Ανάδοχο της προμήθειας διαφόρων ειδών τροφίμων, καθώς και την αριθμ. πρωτ. xx/xxxx ειδική πρόσκληση της Μη Αναθέτουσας Αρχής προς τον Ανάδοχο για την υπογραφή του παρόντος, η οποία κοινοποιήθηκε σε αυτόν την (Ημερομηνία)

4. Ότι αναπόσπαστο τμήμα της παρούσας αποτελούν, σύμφωνα με το άρθρο 2 παρ.1 περιπτ. 42 του ν.4412/2016:

-η υπ’αριθμ 24/4439 Διακήρυξη με τα επισυναπτόμενα τα εξής Παραρτήματα:

ΠΑΡΑΡΤΗΜΑ Ι ΑΝΤΙΚΕΙΜΕΝΟ ΣΥΜΒΑΣΗΣ

ΠΑΡΑΡΤΗΜΑ ΙΙ Ευρωπαϊκό Ενιαίο Έγγραφο Σύμβασής

ΠΑΡΑΡΤΗΜΑ ΙΙ Ευρωπαϊκό Ενιαίο Έγγραφο Σύμβασής (html)

ΠΑΡΑΡΤΗΜΑ ΙII ΕΓΓΥΗΤΙΚΗ ΕΠΙΣΤΟΛΗ

ΠΑΡΑΡΤΗΜΑ IV ΣΧΕΔΙΟ ΣΥΜΒΑΣΗΣ

ΠΑΡΑΡΤΗΜΑ V ΕΝΤΥΠΟ ΤΕΧΝΙΚΗΣ ΠΡΟΣΦΟΡΑΣ

ΠΑΡΑΡΤΗΜΑ VIΙ ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

ΠΑΡΑΡΤΗΜΑ VIΙ ΥΠΕΥΘΥΝΗ ΔΗΛΩΣΗ ΓΙΑ ΤΑ ΠΕΡΙΟΡΙΣΤΙΚΑ ΜΕΤΡΑ ΤΩΝ

ΚΡΑΤΩΝ ΜΕΛΩΝ ΤΗΣ Ε.Ε. ΛΟΓΩ ΕΝΕΡΓΕΙΩΝ ΤΗΣ

ΡΩΣΙΑΣ ΠΟΥ ΑΠΟΣΤΑΘΕΡΟΠΟΙΟΥΝ ΤΗΝ ΚΑΤΑΣΤΑΣΗ

ΣΤΗΝ ΟΥΚΡΑΝΙΑ

Συμφώνησαν και έκαναν αμοιβαία αποδεκτά τα ακόλουθα :

Άρθρο 1

Αντικείμενο

Αντικείμενο της παρούσας σύμβασης είναι η προμήθεια διαφόρων ειδών τροφίμων για τα Κέντρα Φύλαξης Ασυνόδευτων Ανηλίκων (ΚΦΑΑ) με τις επωνυμίες : xx,xx,xx,xx,xx,xx,xx

Τα προς προμήθεια είδη κατατάσσονται στον ακόλουθο κωδικό του Κοινού Λεξιλογίου Δημοσίων Συμβάσεων (CPV) : 15800000-6 (διάφορα προϊόντα διατροφής) σύμφωνα με τους όρους της πρόσκλησης και της προσφοράς του αναδόχου και η παρούσα σύμβαση υποδιαιρείται στα κάτωθι τμήματα:

|  |  |  |  |
| --- | --- | --- | --- |
| **ΤΑΞΙΝΟΜΗΣΗ**  **ΚΑΤΑ CPV** | **ΠΕΡΙΛΗΠΤΙΚΗ ΠΕΡΙΓΡΑΦΗ** | **ΕΚΤΙΜΩΜΕΝΗ ΑΞΙΑ**  **(μη συμπεριλαμβανομένου)** **Φ.Π.Α.** | |
| 15884000-8 | ΤΜΗΜΑ 1 (Βρεφικές Τροφές και Κρέμες) |  | |
| 15800000-1 | ΤΜΗΜΑ 2 (Όσπρια, Μακαρόνια και Ρύζι) |  | |
| 15812100-4 | ΤΜΗΜΑ 3 (Μακράς Διαρκείας - Είδη Ζαχαροπλαστικής) |  | |
| 15860000-4 | ΤΜΗΜΑ 4 (Μακράς Διαρκείας – Γάλατα-Ροφήματα και Καφέδες) |  | |
| 15800000-6 | ΤΜΗΜΑ 5 (Μακράς Διαρκείας - Συσκευασμένα Τρόφιμα) |  | |
| 15813000-0 | ΤΜΗΜΑ 6 (Μακράς Διαρκείας - Είδη Πρωινού) |  | |
| 03140000-4 | ΤΜΗΜΑ 7 (Τυριά, Τυροκομικά και Αλλαντικά) |  | |
| 15872000-1 | ΤΜΗΜΑ 8 (Μπαχαρικά) |  | |
| 03220000-9 | ΤΜΗΜΑ 9 (Ξηροί Καρποί) |  | |
| 15980000-1 | ΤΜΗΜΑ 10 (Νερά και Αναψυκτικά) |  | |
| 15100000-9 | ΤΜΗΜΑ 11 (Κρέας, Βόειο – Μοσχαρίσιο, Χοιρινό, Αιγοπροβάτων,  Νωπό και Κατεψυγμένο) |  | |
| 15100000-9 | ΤΜΗΜΑ 12 (Πουλερικά και Αυγά, Νωπά και Κατεψυγμένα) |  | |
| 15300000-1 | ΤΜΗΜΑ 13 (Φρούτα και Λαχανικά) |  | |
| 15331170-9 | ΤΜΗΜΑ 14 ( Κατεψυγμένα ) |  | |
| 15810000-9 | ΤΜΗΜΑ 15 (Είδη Άρτου και Ζύμες) |  | |
| 15221000-3 | ΤΜΗΜΑ 16 (Ψάρια, Κατεψυγμένα) |  | |
| **ΠΡΟΫΠΟΛΟΓΙΖΟΜΕΝΟ ΚΟΣΤΟΣ** | | |  |

Η προμήθεια θα πραγματοποιηθεί σύμφωνα με τους όρους που περιέχονται στα έγγραφα της σύμβασης, στην απόφαση κατακύρωσης και στην προσφορά του Αναδόχου.

Άρθρο 2

Χρηματοδότηση της σύμβασης

Φορέας χρηματοδότησης της παρούσας σύμβασης : Η The HOME Project ΑΜΚΕ για τα Κέντρα Φιλοξενίας Ασυνόδευτων Ανηλίκων που λειτουργεί στην Αθήνα λαμβάνει χρηματοδότηση μέσω του Προγράμματος «Πρόγραμμα Ελλάδας – Ταμείου Ασύλου, Μετανάστευσης και Ένταξης 2021-2027» και του Ταμείου ΤΑΜΕ για την δράση «1.019 Ευάλωτα πρόσωπα, συμπεριλαμβανομένων των ασυνόδευτων ανηλίκων», σύμφωνα με την υπ’αριθμ. 168599/11-6-2024 πρόσκληση. (Κωδ. AMIF\_027)

Άρθρο 3

Διάρκεια σύμβασης –Χρόνος Παράδοσης

3.1. Η διάρκεια της σύμβασης ορίζεται από την ημέρα υπογραφής του συμφωνητικού έως την **31η Δεκεμβρίου 2025**, εκτός εάν η συμβατική αξία αναλωθεί νωρίτερα Εάν η συμβατική αξία δεν αναλωθεί μέχρι το τέλος του ορισμένου στην παρούσα σύμβαση χρόνου, η The HOME Project ΑΜΚΕ διατηρεί το δικαίωμα μονομερούς παράτασης μέχρι εξαντλήσεως των συμβατικών ποσοτήτων , χωρίς αύξηση του οικονομικού αντικειμένου της σύμβασης και με τους ίδιους όρους.

3.2. Ο συμβατικός χρόνος παράδοσης των υπηρεσιών καθορίζεται στο άρθρο 7 της παρούσας

Άρθρο 4

Υποχρεώσεις Αναδόχου

Ο Ανάδοχος δεσμεύεται έναντι της Μη Αναθέτουσας Αρχής ότι:

4.1. τηρεί και θα εξακολουθήσει να τηρεί κατά την εκτέλεση της παρούσας σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ του ν. 4412/2016.

4.2. θα ενεργεί σύμφωνα με τον νόμο και την παρούσα, ότι θα λαμβάνει τα κατάλληλα μέτρα για να διασφαλίσει την ομαλή και προσήκουσα εκτέλεση της παρούσας και ότι δεν θα ενεργήσει αθέμιτα, παράνομα ή καταχρηστικά καθ ́ όλη τη διάρκεια της εκτέλεσης της παρούσας, σύμφωνα με τη ρήτρα ακεραιότητας που επισυνάπτεται στην παρούσα και αποτελεί αναπόσπαστο τμήμα της.

4.3. καθ΄ όλη τη διάρκεια εκτέλεσης της σύμβασης, θα συνεργάζεται στενά με την Μη Αναθέτουσα Αρχή, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση της σύμβασης.

4.5. δεσμεύεται πως θα υιοθετήσει , εφόσον δεν έχει ήδη, πολιτικές που απαγορεύουν την ανάρμοστη συμπεριφορά, τη σεξουαλική εκμετάλλευση/κακοποίηση και λαμβάνει μέτρα για την πρόληψη αυτών και την άμεση ανταπόκριση σε καταγγελίες σχετικά με αυτά.

4.6. δεσμεύεται πως θα υιοθετήσει, εφόσον δεν έχει ήδη, πολιτική για την καταπολέμηση της βίας και της παρενόχλησης στην εργασία.

4.7. αποδέχεται πως η The HOME Project δεν ευθύνεται για απώλεια χρήσης, απώλεια παραγωγής, απώλεια εισοδήματος, ή κάθε άλλη έμμεση ή αποθετική ζημία, η οποία προκαλείται στον Ανάδοχο από οποιαδήποτε αιτία ή σε σχέση με την παρούσα Σύμβαση

Άρθρο 5

Αμοιβή – Τρόπος πληρωμής

5.1. Το εκτιμώμενο συμβατικό τίμημα για την προμήθεια των ειδών διατροφής στα ΚΦΑΑ που λειτουργεί η The HOME Project ΑΜΚΕ του άρθρου 1 της παρούσας, ανέρχεται στο ποσό xxxxx € χωρίς ΦΠΑ.

5.2. Σε περίπτωση καταγγελίας της σύμβασης πριν την 31/12/2025 η THE HOME Project ΑΜΚΕ δεν υποχρεούται να καταβάλει το υπόλοιπο ποσό του εκτιμώμενου συνολικού κόστους της σύμβασης, αλλά δεσμεύεται να εκπληρώσει την μέχρι την ημερά εκείνη οικονομικές της υποχρεώσεις προς τον Ανάδοχο.

5.3. Ο Ανάδοχος είναι υπεύθυνος για την πληρωμή των φόρων, δασμών, εισφορών και επιβαρύνσεων που σχετίζονται με την από μέρους του υλοποίηση της παρούσας σύμβασης. Ρητά συμφωνείται ότι η Μη Αναθέτουσα Αρχή δεν θα έχει οποιαδήποτε οικονομική υποχρέωση, ούτε ευθύνη έναντι του προσωπικού του Αναδόχου, κάθε δε σχετική οικονομική υποχρέωση όλως δε ενδεικτικώς μισθοί, ασφαλιστικές εισφορές κλπ, έναντι αυτών θα βαρύνει αποκλειστικά και μόνον τον Ανάδοχο.

5.4. Η πληρωμή του αναδόχου θα γίνεται τμηματικά, μετά από κάθε τμηματική ποιοτική και ποσοτική παραλαβή, σύμφωνα με τη ροή χρηματοδότησης της δράσης στον ακόλουθο τραπεζικό Λογαριασμό του Προμηθευτή και με την προσκόμιση όλων των προβλεπόμενων από το νόμο παραστατικών (τιμολόγιο πώλησης επί πιστώσει υπέρ της The HOME Project Α.Μ.Κ.Ε., στο οποίο θα αναφέρεται διακριτά το Κέντρο Φιλοξενίας Ασυνόδευτων Ανηλίκων που αφορά η παραγγελία) και δικαιολογητικών από τον ανάδοχο στην The HOME Project Α.Μ.Κ.Ε., όπως αυτά προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και εγκρίνουν την πληρωμή, μετά από κάθε τμηματική, ποιοτική και ποσοτική παραλαβή.

Όνομα Δικαιούχου :

Τράπεζα :

ΙΒΑΝ :

5.5. Τα πρωτότυπα φορολογικά παραστατικά (τιμολόγια επί πιστώσει) θα εκδίδονται και θα παραδίδονται την ημέρα της παράδοσης των υπό προμήθεια ειδών. Σε περίπτωση έκδοσης εκ παραδρομής λανθασμένου φορολογικού παραστατικού ο Ανάδοχος οφείλει να προβαίνει σε αυθημερόν έκδοση πιστωτικού και νέου τιμολογίου.

5.6. Η πληρωμή του συμβατικού τιμήματος θα γίνεται με την προσκόμιση από τον Ανάδοχο των κάτωθι νόμιμων παραστατικών και δικαιολογητικών:

α) Πρωτοτύπου ή Ηλεκτρονικού Τιμολογίου

β) Πιστοποιητικών Φορολογικής Ενημερότητας και Ασφαλιστικής Ενημερότητας σύμφωνα με τις κείμενες διατάξεις , των οποίων η ισχύς να καλύπτει την ημερομηνία έκδοσης εκάστου τιμολογίου.

Για την πληρωμή του Αναδόχου η Μη Αναθέτουσα Αρχή θα πρέπει να έχει προβεί στην παραλαβή των διαφόρων ειδών τροφίμων και στην συμπλήρωση και υπογραφή του πρωτοκόλλου τμηματικής, ποσοτικής και ποιοτικής παραλαβής.

5.7. Toν Ανάδοχο βαρύνει η κράτηση ποσοστού 0,1% επί της αξίας προ ΦΠΑ εκάστης πληρωμής υπέρ της Ενιαίας Αρχής Δημοσίων Συμβάσεων (ΕΑΔΗΣΥ) όπως προβλέπεται στο άρθρο 347 του ν.4412/2016 όπως τροποποιήθηκε και ισχύει. Η ανωτέρω κράτηση υπάγεται στο εκάστοτε αναλογικό Χαρτοσήμου 3% και στην επ’αυτου εισφορά υπέρ ΟΓΑ/Χαρτ 20%. Τα ποσά των ανωτέρω κρατήσεων θα παρακρατούνται από την Αναθέτουσα Αρχή και θα αποδίδονται σύμφωνα με τις κείμενες διατάξεις.

5.8. Η πληρωμή του Αναδόχου θα πραγματοποιείται εντός χρονικού διαστήματος δέκα (10) εργασίμων από την έκδοση του πρωτοκόλλου τμηματικής παραλαβής με την κατάθεση του εκάστοτε συμβατικού τιμήματος στον ακόλουθο τραπεζικό λογαριασμό

Άρθρο 6

Εγγύηση Καλής Εκτέλεσης

* 1. Για την υπογραφή της σύμβασης απαιτείται η έκδοση εγγύησης καλής εκτέλεσης Οι εγγυήσεις των παρ. 1 έως 10 του άρθρου 72 του ν.4412 εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περ. β’ και γ’ της παρ. 1 του άρθρου 14 του ν. 4364/2016 (Α’ 13) που λειτουργούν νόμιμα στα κράτη μέλη της Ευρωπαϊκής Ένωσης ή του Ευρωπαϊκού Οικονομικού Χώρου ή στα κράτη μέρη της ΣΔΣ και έχουν το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Το ύψος της εγγύησης ανέρχεται σε ποσοστό 4% επί της αξίας της σύμβασης, μη συμπεριλαμβανομένου του Φ.Π.Α., και κατατίθεται πριν ή κατά την υπογραφή της σύμβασης.
  2. Η εγγύηση καλής εκτέλεσης καλύπτει συνολικά και χωρίς διακρίσεις την εφαρμογή όλων των όρων και των προϋποθέσεων της παρούσας σύμβασης. Η εγγύηση καλής εκτέλεσης θα ισχύει έως τις 31-01-2026 (30 ημέρες μετά την ολοκλήρωση των υποχρεώσεων του προμηθευτή), μετά το πέρας της οποίας, επιστρέφεται στο σύνολό της στον προμηθευτή.

Σε περίπτωση τροποποίησης της σύμβασης μέχρι εξάντλησης των συμβατικών ποσοτήτων, χωρίς ωστόσο αύξηση του οικονομικού αντικειμένου της σύμβασης, ο προμηθευτής υποχρεούται, πριν από τη λήξη αυτής, να παρατείνει την ισχύ της ως άνω καταβληθείσας εγγυητικής επιστολής καλής εκτέλεσης. Σε περίπτωση αύξησης του οικονομικού αντικειμένου (έως και 10% της αξίας της αρχικής σύμβασης), λόγω αιτιολογημένης παράτασης της ισχύος της σύμβασης από την «The Home Project» Α.Μ.Κ.Ε., ο προμηθευτής εφόσον έχει συμφωνήσει να παρατείνει τη συνεργασία, υποχρεούται, πριν από τη λήξη της σύμβασης, να παρατείνει την ισχύ της ως άνω καταβληθείσας εγγυητικής επιστολής καλής εκτέλεσης, καθώς και να καταθέσει συμπληρωματική εγγυητική επιστολή καλής εκτέλεσης ύψους τέσσερα τοις εκατό (4%) του επιπλέον προϋπολογιζόμενου ποσού της σύμβασης λόγω παράτασης.

Η εγγύηση καλής εκτέλεσης καταπίπτει σε περίπτωση παράβασης των όρων της

σύμβασης

Άρθρο 7

Υπεργολαβία

6.1. Δεν επιτρέπεται η ανάθεση της σύμβασης ή μέρος της σε υπεργολάβους.

Άρθρο 7

Χρόνος Παράδοσης Υλικών-Παραλαβή υλικών -   
Χρόνος και τρόπος παραλαβής υλικών

7.1 Ο Ανάδοχος υποχρεούται να παραδίδει τα προϊόντα διατροφής στον χρόνο, τον τόπο και με τον τρόπο που καθορίζονται στην παράγραφο 13 της Πρόσκλησης. Ο χρόνος παράδοσης ορίζεται σε **τρείς (3) εργάσιμες ημέρες** από τη διαβίβαση σχετικής έγγραφης παραγγελίας από τον εκπρόσωπο εκάστου ΚΦΑΑ της Μη Αναθέτουσας Αρχής.

7.2. Ο Ανάδοχος υποχρεούται να προβαίνει σε τμηματικές παραδόσεις στην έδρα κάθε ΚΦΑΑ της Μη Αναθέτουσας Αρχής των ειδών διατροφής που έχουν παραγγελθεί σύμφωνα με την παράγραφο 13 της Πρόσκλησης.

H παραλαβή των τμηματικών παραδόσεων ειδών διατροφής θα διενεργείται από κάθε ΚΦΑΑ με την σύνταξη και υπογραφή από την επιτροπή του ΚΦΑΑ του πρωτοκόλλου τμηματικής, ποσοτικής και ποιοτικής παραλαβής, υπό τους όρους, διαδικασίες παραλαβής, τρόπους ποσοτικού και ποιοτικού ελέγχου των υλικών, ανάληψης του κόστους διενέργειας ελέγχου από τον Ανάδοχο που ορίζονται και συμφωνούνται στο άρθρο 13 της Πρόσκλησης. Στο πρωτόκολλο παραλαβής θα καταχωρούνται και οι περιπτώσεις παραλαβής με παρατηρήσεις ή απορρίψεις ειδών με τις αντίστοιχες διευκρινίσεις.

7.3. Είναι στην αποκλειστική ευθύνη του αναδόχου να τηρούνται όλα τα ενδεδειγμένα μέτρα ασφαλείας κατά την παράδοση των προς προμήθεια προϊόντων, καθώς και η μεταφορά όλων των τροφίμων να γίνεται σύμφωνα με τους υπάρχοντες υγειονομικούς κανόνες της Αριθμ. Υ1γ/Γ.Π/οικ. 96967/8.10.2012 «Υγειονομικοί όροι και προϋποθέσεις λειτουργίας επιχειρήσεων τροφίμων και ποτών» και άλλες διατάξεις όπως τροποποιείται και ισχύει. Τέλος, ο προμηθευτής υποχρεούται να παραδίδει τα τρόφιμα, σε συγκεκριμένες ημερομηνίες και ώρες στο χώρο λειτουργίας των Κέντρων Φύλαξης Ασυνόδευτων Ανηλίκων ΚΦΑΑ της «The Home Project» Α.Μ.Κ.Ε.

7.4. Ο Ανάδοχος υποχρεούται να παραδίδει τα υπό προμήθεια είδη, συσκευασμένα -όπου απαιτείται από το είδος του τρόφιμου - σε καλή κατάσταση χωρίς φθορές και αλλοιώσεις και με έλεγχο των ημερομηνιών ώστε να μην παραδίδονται ληγμένα προϊόντα. Όλα τα προϊόντα θα πρέπει να παραδίδονται σε καθαρές συσκευασίες χωρίς χτυπήματα ή παραποιημένες από την υγρασία ή την αλλοίωση του προϊόντος.

7.5. Η παράδοση των προϊόντων θα πρέπει να διενεργείται μεταξύ 8πμ και 12πμ σε εργάσιμες ημέρες και με μέριμνα του Αναδόχου θα πρέπει οι ημερομηνίες παράδοσης και το χρονοδιάγραμμα ωρών παράδοσης να τηρούνται αυστηρά.

7.6. Οι αναφερόμενες στην υπ’αριθμ. xx/xxxx Διακύρηξη ποσότητες ειδών διατροφής είναι ενδεικτικές και δεν είναι δεσμευτικές για την The HOME Project ΑΜΚΕ , αλλά μπορούν να αυξομειώνονται ανάλογα με τις ανάγκες των ωφελούμενων των ΚΦΑΑ.

7.8. Εάν διαπιστωθεί ότι τα παραδιδόμενα είδη δεν πληρούν τις τεχνικές προδιαγραφές τότε θα εφαρμόζονται οι διατάξεις των άρθρων 208 και 213 του ν.4412. Στην εν λόγω περίπτωση η The HOME Project ΑΜΚΕ θα προβαίνει στην έγγραφη ενημέρωση του Αναδόχου.

7.9. Στην περίπτωση οριστικής απόρριψης όλης ή μέρους της συμβατικής ποσότητας των υπό προμήθεια ειδών, η The HOME Project ΑΜΚΕ διατηρεί το δικαίωμα επιστροφής των ειδών στον Ανάδοχο ή της προώθησής των για εργαστηριακό έλεγχο με επιβάρυνση των εξόδων μεταφοράς και λοιπών εξόδων του εργαστηριακού ελέγχου να βαρύνουν τον Ανάδοχο.

7.10. Με απόφαση της The HOME Project ΑΜΚΕ μετά από την γνωμοδότηση του αρμοδίου οργάνου είναι δυνατή η αντικατάσταση των ειδών που δεν εγκρίνεται η παραλαβή τους εντός τακτής προθεσμίας που θα αναφέρεται στην εν λόγω απόφαση.

7.11. Ο Ανάδοχος έχει την υποχρέωση να αντικαθιστά άμεσα και με δικά του έξοδα κάθε ποσότητα που δεν ανταποκρίνεται στις προδιαγραφές της πρόσκλησης και στις τεχνικές απαιτήσεις με άλλη, που να είναι σύμφωνη με τους όρους της σύμβασης.

Σε περίπτωση μη αντικατάστασης η The HOME Project ΑΜΚΕ δικαιούται να προμηθευτεί τα εν λόγω είδη από την ελεύθερη αγορά για την κάλυψη των αναγκών της με την επιπρόσθετη επιβάρυνση , εφόσον υφίσταται, στην τιμή των ειδών να βαρύνει τον Ανάδοχο και να συμψηφίζεται με μελλοντικές οικονομικές υποχρεώσεις της Μη Αναθέτουσας Αρχής.

7.12. Ο συμβατικός χρόνος παράδοσης των υλικών μπορεί να παρατείνεται, πριν από τη λήξη του αρχικού συμβατικού χρόνου παράδοσης, υπό τις προϋποθέσεις του άρθρου 206 του ν. 4412/2016. Στην περίπτωση που το αίτημα υποβάλλεται από τον Ανάδοχο και η παράταση χορηγείται από την Μη Αναθέτουσα Αρχή χωρίς να συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση των συμβατικών ειδών επιβάλλονται στον Ανάδοχο οι κυρώσεις του άρθρου 207 του ν. 4412/2016.

Άρθρο 8

Κήρυξη οικονομικού φορέα εκπτώτου

8.1. Ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν, με απόφαση της Μη Αναθέτουσας Αρχής στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της Μη Αναθέτουσας Αρχής, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης.

8.2. Ο Ανάδοχος δεν κηρύσσεται έκπτωτος από την σύμβαση για λόγους που ανάγονται σε υπαιτιότητα της Μη Αναθέτουσας Αρχής ή αν συντρέχουν λόγοι ανωτέρας βίας.

8.3. Στην περίπτωση συνδρομής λόγου έκπτωσης του αναδόχου, εφαρμόζονται οι προβλεπόμενες από τον ισχύοντα νόμου περί δημοσίων συμβάσεων διατάξεις.

Άρθρο 9

Τροποποίηση σύμβασης κατά τη διάρκειά της

9.1. Τροποποίηση των όρων της παρούσας σύμβασης γίνεται μόνο με μεταγενέστερη γραπτή και ρητή συμφωνία των μερών και μόνον όταν πληρούνται σωρευτικά οι ακόλουθες προϋποθέσεις:

α) η ανάγκη τροποποίησης προέκυψε λόγω περιστάσεων που δεν ήταν δυνατόν να προβλεφθούν από μια επιμελή αναθέτουσα αρχή,

β) η τροποποίηση δεν μεταβάλλει τη συνολική φύση της σύμβασης,

γ) οποιαδήποτε αύξηση της τιμής δεν υπερβαίνει το 50% της αξίας της αρχικής σύμβασης.

Άρθρο 10

Ανωτέρα Βία

10.1. Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

10.2. Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεών του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει και επικαλεστεί προς την Μη Αναθέτουσα Αρχή τους σχετικούς λόγους και περιστατικά εντός αποσβεστικής προθεσμίας είκοσι (20) ημερών από τότε που συνέβησαν, προσκομίζοντας τα απαραίτητα αποδεικτικά στοιχεία. Η Μη Αναθέτουσα Αρχή αποφασίζει μετά από γνωμοδότηση του αρμόδιου οργάνου.

Μόνο η έγγραφη αναγνώριση από την Μη Αναθέτουσα Αρχή του λόγου ανωτέρας βίας που επικαλείται ο Ανάδοχος, τον απαλλάσσει από τις συνέπειες της εκπρόθεσμης ή μη κατάλληλα εκπλήρωσης της προμήθειας.

Άρθρο 11

Ολοκλήρωση συμβατικού αντικειμένου

Η σύμβαση θεωρείται ότι έχει ολοκληρωθεί, όταν παραληφθούν οριστικά τα προϊόντα που προβλέπονται στο άρθρο 1 της παρούσας για το χρονικό διάστημα ισχύος, αποπληρωθεί το συμβατικό τίμημα και εκπληρωθούν και οι τυχόν λοιπές συμβατικές ή νόμιμες υποχρεώσεις και από τα δύο συμβαλλόμενα μέρη.

Άρθρο 12

Δικαίωμα μονομερούς λύσης της σύμβασης

12.1. Η Μη Αναθέτουσα Αρχή μπορεί να καταγγείλει τη σύμβαση κατά τη διάρκεια της εκτέλεσής της όταν:

α) η τροποποίηση επεκτείνει σημαντικά το αντικείμενο της σύμβασης

β) η τροποποίηση αλλάζει την οικονομική ισορροπία της σύμβασης υπέρ του αναδόχου, κατά τρόπο που δεν προβλεπόταν στην αρχική σύμβαση

γ) νέος ανάδοχος υποκαθιστά εκείνον στον οποίο είχε ανατεθεί αρχικώς η σύμβαση

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για: (1) συμμετοχή σε εγκληματική οργάνωση, (2) ενεργητική δωροδοκία, (3) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, (4) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, (5) παιδική εργασία ή άλλες μορφές εμπορίας ανθρώπων.

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

Η μη αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία από τις καταστάσεις που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

Άρθρο 13

Εφαρμοστέο Δίκαιο – Επίλυση Διαφορών

13.1. Η παρούσα Σύμβαση ενέχει χαρακτήρα σύμβασης ιδιωτικού δικαίου και διέπεται αποκλειστικά από το Ελληνικό Δίκαιο.

13.2. Αποκλειστική αρμοδιότητα για την επίλυση οποιαδήποτε διαφοράς μεταξύ των μερών που απορρέει από την παρούσα έχουν τα Ελληνικά Δικαστήρια.

13.3. Τροποποίηση οποιουδήποτε εκ των όρων της παρούσας Σύμβασης, που συμφωνούνται στο σύνολό τους ως ουσιώδεις και σπουδαίοι, γίνεται και αποδεικνύεται γραπτά με τη συμφωνία των συμβαλλομένων μερών, αποκλειόμενου κάθε άλλου αποδεικτικού μέσου, μη εξαιρουμένου και του όρκου.

13.4. Η παρούσα Σύμβαση περιέχει το σύνολο των συμφωνηθέντων μεταξύ των μερών και υπερισχύει οποιασδήποτε προηγούμενης ή ταυτόχρονης μεταξύ τους προφορικής ή έγγραφης συμφωνίας ή ρύθμισης.

Άρθρο 14

Καθήκον Εχεμύθειας

Το σύνολο των πληροφοριών που θα περιέλθουν σε γνώση του Αναδόχου και των συνεργατών του θεωρούνται εμπιστευτικές και μη ανακοινώσιμες σε τρίτους, τόσο κατά τη διάρκεια ισχύος της παρούσας σύμβασης, όσο και απεριόριστα μετά την για οποιονδήποτε λόγο λύση ή λήξη αυτής. Στο πλαίσιο εκτέλεσης της παρούσας ο Ανάδοχος αναλαμβάνει την υποχρέωση να τηρεί απόλυτη και αυστηρή εχεμύθεια για όλες τις εμπιστευτικές πληροφορίες που θα του παρασχεθούν, καθώς και για όλες τις εμπιστευτικές πληροφορίες στις οποίες θα έχει πρόσβαση λόγω της ιδιότητας του και της συνακόλουθης συνεργασίας του µε την Μη Αναθέτουσα Αρχή. Η υποχρέωση θα εξακολουθήσει να ισχύει και μετά την καθ’ οιονδήποτε τρόπο λήξη ή λύση της παρούσας σύμβασης εις το διηνεκές. Τα δύο μέρη υπέγραψαν και το Ιδιωτικό Συμφωνητικό Τήρησης Εμπιστευτικότητας (Παράρτημα), το οποίο και αποτελεί αναπόσπαστο κομμάτι της παρούσας σύμβασης.

Άρθρο 15

Συμμόρφωση με τον Κανονισμό ΕΕ/2016/2019 και τον ν. 4624/2019 (Α 137)[[1]](#footnote-1)

Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την εφαρμογή του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων / General Data Protection Regulation – GDPR) και του ν. 4624/2019. Ειδικότερα:

**Α)** Ως προς την επεξεργασία από την Μη Αναθέτουσα Αρχή των προσωπικών δεδομένων του Αναδόχου συμπεριλαμβανομένων των συνεργατών του, ισχύουν τα παρακάτω:

Ο Ανάδοχος συναινεί στο πλαίσιο της διαδικασίας εκτέλεσης της παρούσας δημόσιας σύμβασης και επιτρέπει στην Μη Αναθέτουσα Αρχή να προβεί σε αναζήτηση-επιβεβαίωση όλων των αναγκαίων δικαιολογητικών, καθώς και στην αναγκαία επεξεργασία και διατήρηση δεδομένων προσωπικού χαρακτήρα και στην ανταλλαγή πληροφοριών με άλλες δημόσιες αρχές.

Η Μη Αναθέτουσα Αρχή αποθηκεύει και επεξεργάζεται τα στοιχεία προσωπικών δεδομένων του Αναδόχου που είναι αναγκαία για την εκτέλεση της σύμβασης, την εκπλήρωση των μεταξύ τους συναλλαγών και την εν γένει συμμόρφωσή της με νόμιμη υποχρέωση, σε έγχαρτο αρχείο και σε ηλεκτρονική βάση με υψηλά χαρακτηριστικά ασφαλείας με πρόσβαση αυστηρώς και μόνο σε εξουσιοδοτημένα πρόσωπα ή παρόχους υπηρεσιών στους οποίους αναθέτει την εκτέλεση συγκεκριμένων εργασιών για λογαριασμό της και οι οποίοι διενεργούν πράξεις επεξεργασίας προσωπικών δεδομένων.

Η Μη Αναθέτουσα Αρχή θα προβεί σε συλλογή και επεξεργασία (π.χ. συλλογή, καταχώριση, οργάνωση, αποθήκευση, μεταβολή, διαγραφή, καταστροφή κ.λπ.), για τους ανωτέρω αναφερόμενους σκοπούς, των δεδομένων προσωπικού χαρακτήρα όπως: (α) επίσημων στοιχείων ταυτοποίησης, (β) στοιχείων επικοινωνίας, (γ) δεδομένων και πληροφοριών κοινωνικοασφαλιστικών και φορολογικών απαιτήσεων, (δ) γενικών πληροφοριών, (ε) στοιχείων πληρωμής, χρηματοοικονομικών πληροφοριών και λογαριασμών, (στ) δεδομένων ειδικής κατηγορίας, των οποίων η συλλογή και επεξεργασία επιβάλλεται από τους όρους εκτέλεσης της σύμβασης, σκοπούς αρχειοθέτησης προς το δημόσιο συμφέρον, ή στατιστικούς σκοπούς.

Τα προσωπικά δεδομένα του Αναδόχου και των συνεργατών του αποθηκεύονται για χρονικό διάστημα ίσο με τη διάρκεια της εκτέλεσης της σύμβασης και μετά τη λήξη αυτής για χρονικό διάστημα πέντε ετών εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας σχετικά με δημόσια σύμβαση, τα δεδομένα τηρούνται μέχρι το πέρας της εκκρεμοδικίας.

Καθ’ όλη την διάρκεια που η Μη Αναθέτουσα Αρχή τηρεί και επεξεργάζεται τα προσωπικά δεδομένα ο Ανάδοχος έχει το δικαίωμα πρόσβασης, φορητότητας, διόρθωσης, περιορισμού της επεξεργασίας, διαγραφής ή και εναντίωσης υπό συγκεκριμένες προϋποθέσεις, στην επεξεργασία δεδομένων προσωπικού χαρακτήρα.

Δεν επιτρέπεται η επεξεργασία δεδομένων προσωπικού χαρακτήρα για σκοπό διαφορετικό από αυτόν για τον οποίο έχουν συλλεχθεί, παρά μόνον υπό τους όρους και προϋποθέσεις του άρθρου 24 του ν. 4624/2019.

Η διαβίβαση δεδομένων προσωπικού χαρακτήρα από την Μη Αναθέτουσα Αρχή σε άλλο δημόσιο φορέα επιτρέπεται σύμφωνα με το άρθρο 26 του ως άνω νόμου, εφόσον είναι απαραίτητο για την εκτέλεση των καθηκόντων της ή του τρίτου φορέα στον οποίο διαβιβάζονται τα δεδομένα και εφόσον πληρούνται οι προϋποθέσεις που επιτρέπουν την επεξεργασία, σύμφωνα με το άρθρο 24 του ίδιου νόμου.

Τα στοιχεία επικοινωνίας με τον υπεύθυνο για την προστασία των προσωπικών δεδομένων της Μη Αναθέτουσας Αρχής είναι τα ακόλουθα (email dmitris.grigoriadis@homeproject.org /τηλ 216 809 9188).

**B**). Ως προς την επεξεργασία από τον Ανάδοχο προσωπικών δεδομένων στο πλαίσιο εκτέλεσης των συμβατικών του υποχρεώσεων ισχύουν οι διατάξεις του άρθρου 28 του του Γενικού Κανονισμού για την προστασία δεδομένων (ΓΚΠΔ). Ειδικότερα, ισχύουν τα ακόλουθα: ο Ανάδοχος (εκτελών την επεξεργασία)

α) επεξεργάζεται τα δεδομένα προσωπικού χαρακτήρα μόνο βάσει καταγεγραμμένων εντολών της Μη Αναθέτουσας Αρχής (υπεύθυνο επεξεργασίας),

β) διασφαλίζει ότι τα πρόσωπα που είναι εξουσιοδοτημένα να επεξεργάζονται τα δεδομένα προσωπικού χαρακτήρα έχουν αναλάβει δέσμευση τήρησης εμπιστευτικότητας ή τελούν υπό τη δέουσα κανονιστική υποχρέωση τήρησης εμπιστευτικότητας,

γ) λαμβάνει όλα τα απαιτούμενα μέτρα δυνάμει του άρθρου 32 του ΓΚΠΔ,

δ) τηρεί τους όρους που αναφέρονται στις παραγράφους 2 και 4 για την πρόσληψη άλλου εκτελούντος την επεξεργασία,

ε) λαμβάνει υπόψη τη φύση της επεξεργασίας και επικουρεί τον υπεύθυνο επεξεργασίας με τα κατάλληλα τεχνικά και οργανωτικά μέτρα, στον βαθμό που αυτό είναι δυνατό, για την εκπλήρωση της υποχρέωσης του υπευθύνου επεξεργασίας να απαντά σε αιτήματα για άσκηση των προβλεπόμενων στο κεφάλαιο III δικαιωμάτων του υποκειμένου των δεδομένων,

στ) συνδράμει τον υπεύθυνο επεξεργασίας στη διασφάλιση της συμμόρφωσης προς τις υποχρεώσεις που απορρέουν από τα άρθρα 32 έως 36 του ΓΚΠΔ, λαμβάνοντας υπόψη τη φύση της επεξεργασίας και τις πληροφορίες που διαθέτει ο εκτελών την επεξεργασία,

ζ) κατ’ επιλογή του υπευθύνου επεξεργασίας (Μη Αναθέτουσα Αρχή), διαγράφει ή επιστρέφει όλα τα δεδομένα προσωπικού χαρακτήρα στον υπεύθυνο επεξεργασίας μετά το πέρας της παροχής υπηρεσιών επεξεργασίας και διαγράφει τα υφιστάμενα αντίγραφα, εκτός εάν το δίκαιο της Ένωσης ή του κράτους μέλους απαιτεί την αποθήκευση των δεδομένων προσωπικού χαρακτήρα,

η) θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που θεσπίζονται στο παρόν άρθρο και επιτρέπει και διευκολύνει τους ελέγχους, περιλαμβανομένων των επιθεωρήσεων, που διενεργούνται από τον υπεύθυνο επεξεργασίας ή από άλλον ελεγκτή εντεταλμένο από τον υπεύθυνο επεξεργασίας.

ι) δεν προσλαμβάνει άλλον εκτελούντα την επεξεργασία χωρίς προηγούμενη ειδική ή γενική γραπτή άδεια του υπευθύνου επεξεργασίας.

Άρθρο 16

Λοιποί όροι

Όλοι οι όροι της Σύμβασης που σχετίζονται με την εκτέλεση της παρούσας αποτελούν αναπόσπαστο τμήμα αυτής.

16.1 Ο προμηθευτής εγγυάται ότι όλα τα προϊόντα που παρέχονται βάσει της παρούσας σύμβασης συμμορφώνονται με τις προδιαγραφές, ή άλλες περιγραφές που παρέχονται ή προσδιορίζονται από την «The Home Project» Α.Μ.Κ.Ε.

Το παρόν συμφωνητικό καταχωρίζεται στο ΚΗΜΔΗΣ αμελλητί μετά την υπογραφή αυτού και σύμφωνα με τα ειδικότερα οριζόμενα στην περ. η της παρ. 1 του άρθρου 10 της ΚΥΑ ΚΗΜΔΗΣ (Β’ 3075/2021).

Αφού συντάχθηκε η παρούσα σύμβαση σε δύο αντίτυπα, αναγνώστηκε και υπογράφηκε ως ακολούθως από τα συμβαλλόμενα μέρη.

**ΟΙ ΣΥΜΒΑΛΛΟΜΕΝΟΙ**

ΑΝΑΔΟΧΟΣ ΜΗ ΑΝΑΘΕΤΟΥΣΑ ΑΡΧΗ

\_\_\_\_\_\_\_\_\_\_\_\_\_\_\_\_\_\_\_ Υπογραφή \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ Όνομα \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ Θέση \_\_\_\_\_\_\_\_\_\_\_\_\_\_\_\_\_\_\_

1. Αφορά σε φυσικά πρόσωπα [↑](#footnote-ref-1)